
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 212 

28 Μαρτίου 2014 


ΔΙ ΑΚΗΡΥΞΕ ΙΣ 

(ΐ) 

ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ 
Αριθμ 2014-038499 

Η Ιερά Αρχιεπισκοπή Αθηνών, προκηρύσσει Δημόσιο 
Ανοικτό διαγωνισμό για το Υποέργο 1: «ΜΕΛΕΤΗ, ΣΧΕ- 
ΔΙΑΣΜΟΣ ΚΑΙ ΑΝΑΠΤΥΞΗ ΨΗΦΙΑΚΩΝ ΠΡΟΓΡΑΜΜΑ¬ 
ΤΩΝ ΕΚΠΑΙΔΕΥΣΗΣ, ΕΚΠΑΙΔΕΥΤΙΚΟΥ ΠΟΛΥΜΕΣΙΚΟΥ 
ΛΟΓΙΣΜΙΚΟΥ ΚΑΙ ΨΗΦΙΑΚΩΝ ΕΚΠΑΙΔΕΥΤΙΚΩΝ ΠΑΙ- 
ΧΝΙΔΙΩΝ» της Πράξης «ΑΝΑΠΤΥΞΗ ΕΚΠΑΙΔΕΥΤΙΚΟΥ 
ΠΕΡΙΕΧΟΜΕΝΟΥ ΚΑΙ ΔΙΑΔΡΑΣΤΙΚΩΝ ΕΦΑΡΜΟΓΩΝ» 
με ΟΠΣ [373786]. Αντικείμενο του Διαγωνισμού είναι η 
επιλογή Αναδόχου για το Έργο, όπως αυτό περιγράφε- 
ται στη διακήρυξη του διαγωνισμού. Το πλήρες κείμενο 
της Διακήρυξης διατίθεται και μέσω του Διαδικτύου 
στη διεύθυνση (ιΙΙρ^/νννννν.ίααΙΙ'ΐ.ρΓ σε ηλεκτρονική μορφή. 
Ο Προϋπολογισμός του προκηρυσσόμενου Υποέργου 
ανέρχεται στο ποσό των 827.790,00 (συμπεριλαμβα¬ 
νομένου ΦΠΑ 23%), πλέον δικαιωμάτων προαίρεσης 
165.558,00 (συμπεριλαμβανομένου ΦΠΑ 23%) και θα 
διεξαχθεί σύμφωνα με τις ισχύουσες διατάξεις του 
Π.Δ 60/2007 (ΦΕΚ 64/Α) και συμπληρωματικά του ΠΔ 
118/2007 (ΦΕΚ 150/Α'). 

Η διάρκεια τουΈργου είναι δώδεκα (12) μήνες από την 
υπογραφή της σύμβασης. 

Το έντυπο Οικονομικής Προσφοράς, που θα συμπλη¬ 
ρωθεί από τους διαγωνιζόμενους, και Πληροφορίες: 
Ευγένιος Παντζαρίδης, τηλ.:210-3352355, καθημερινά 
10.00-14.00. Εφόσον ζητηθούν εγκαίρως συμπληρωματι¬ 
κές πληροφορίες, διευκρινίσεις κ.λπ. για το διαγωνισμό, 
αυτές θα παρέχονται από την αρχή που διεξάγει το 
διαγωνισμό, το αργότερο εντός δέκα (10) ημερολογια¬ 
κών ημερών πριν από την ημερομηνία λήξης υποβολής 
των προσφορών. Δικαίωμα συμμετοχής στο διαγωνι¬ 
σμό έχουν όσοι πληρούν τους όρους που καθορίζονται 
στις παραγράφους Β.2.3 Δικαιολογητικά Συμμετοχής και 
Β.2.6 Ελάχιστες Προϋποθέσεις Συμμετοχής. Περαιτέρω 
λεπτομέρειες στη διακήρυξη. Για τη συμμετοχή απαι¬ 
τείται εκτός των άλλων δικαιολογητικών η προσκόμι¬ 
ση εγγυητικής επιστολής συμμετοχής ύψους 41.389,50 
ευρώ συμπεριλαμβανομένου ΦΠΑ 23%. Η υποβολή των 
προσφορών και η διεξαγωγή του διαγωνισμού θα γίνει 


στην έδρα της Αναθέτουσας Αρχής στις 12/5/2014, ημέρα 
Δευτέρα και ώρα 12:00. Κριτήριο για την ανάθεση της 
σύμβασης είναι η πλέον συμφέρουσα από οικονομική 
άποψη προσφορά. Οι προσφορές συντάσσονται στην 
ελληνική γλώσσα. Η διακήρυξη εστάλη στην Ε.Ε.Ε.Κ. την 
21/3/2014 με αριθμό αναφοράς 2014-038499 Το έργο 
χρηματοδοτείται από το Ευρωπαϊκό Ταμείο Περιφερει¬ 
ακής Ανάπτυξης και από Εθνικούς Πόρους, μέσω του 
Περιφερειακού Επιχειρησιακού Προγράμματος «Ψηφιακή 
Σύγκλιση» στο πλαίσιο του ΕΣΠΑ 2007-2013. Η σύμβαση 
καλύπτεται από τη συμφωνία περί Δημοσίων Συμβά¬ 
σεων. 

Αθήνα, 21 Μαρτίου 2014 

40 πρωτοσύγκελος της Ιερός Αρχιεπισκοπής Αθηνών 
Αρχιμ. ΜΑΞΙΜΟΣ ΠΑΠΑΓΙΑΝΝΗΣ 

-♦- 

( 2 ) 

ΟΡΓΑΝΙΣΜΟΣ ΠΛΗΡΩΜΩΝ ΚΑΙ ΕΛΕΓΧΟΥ 

ΚΟΙΝΟΤΙΚΩΝ ΕΝΙΣΧΥΣΕΩΝ ΠΡΟΣΑΝΑΤΟΛΙΣΜΟΥ ΚΑΙ 
ΕΓΓΥΗΣΕΩΝ» (Ο.Π.Ε.Κ.Ε.Π.Ε.) 

Αριθμ. 33783 

ΠΕΡΙΛΗΨΗ ΠΡΟΚΗΡΥΞΗΣ ΔΙΕΘΝΟΥΣ ΑΝΟΙΚΤΟΥ ΔΙΑ¬ 
ΓΩΝΙΣΜΟΥ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΓΙΑ ΤΟ ΕΡΓΟ: 

«ΠΑΡΟΧΗ ΥΠΗΡΕΣΙΩΝ ΤΑΞΙΔΙΩΝ μέχρι τέλους του 
έτους 2014». 

ΑΝΑΘΕΤΟΥΣΑ ΑΡΧΗ «ΟΡΓΑΝΙΣΜΟΣ ΠΛΗΡΩΜΩΝ ΚΑΙ 
ΕΛΕΓΧΟΥ ΚΟΙΝΟΤΙΚΩΝ ΕΝΙΣΧΥΣΕΩΝ ΠΡΟΣΑΝΑΤΟΛΙΣ¬ 
ΜΟΥ ΚΑΙ ΕΓΓΥΗΣΕΩΝ » (Ο.Π.Ε.Κ.Ε.Π.Ε.), ΔΟΜΟΚΟΥ 5, ΤΚ 
10445, ΑΘΗΝΑ. 

ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ: Ανέρχεται στο ποσό 
των τετρακοσίων χιλιάδων ευρώ (400.000,00 €) Οι τα¬ 
ξιδιωτικές υπηρεσίες δεν υπόκεινται σε ΦΠΑ. 

ΚΡΙΤΗΡΙΑ ΑΝΑΘΕΣΗΣ: Η πλέον συμφέρουσα από οι¬ 
κονομική άποψη προσφορά 

ΑΡΙΘΜΟΣ ΠΡΟΚΗΡΥΞΗΣ: 33782/21-3-2014 

ΔΙΕΥΘΥΝΣΗ ΓΙΑ ΠΡΟΣΘΕΤΕΣ ΠΛΗΡΟΦΟΡΙΕΣ - ΠΑ¬ 
ΡΟΧΗ ΕΓΓΡΑΦΩΝ - ΑΠΟΣΤΟΛΗ ΤΩΝ ΠΡΟΣΦΟΡΩΝ: 
(Ο.Π.Ε.Κ.Ε.Π.Ε.) - Δ/νση Διοικητικής & Οικονομικής Υπο¬ 
στήριξης - Τμήμα Προμηθειών, τηλ. 210 8802861, Φαξ 
2108802857, θ-ηηαίΙ: οΙτΐΊ3ΐθ3.οΐΊΠ3ΐ3Κί3@ορθΙ<θρθ.9ΐ'· Η 
διάθεση της Προκήρυξης γίνεται αποκλειστικά μέσω 
του Διαδικτύου στη διεύθυνση όΙίρΥ/νννννν.ορθΚθρθ.ΟΓ 
σε ηλεκτρονική μορφή. 

ΠΡΟΘΕΣΜΙΑ ΓΙΑ ΤΗΝ ΥΠΟΒΟΛΗ ΤΩΝ ΠΡΟΣΦΟΡΩΝ: 
2/5/2014 και ώρα 10:00 π.μ. 

ΗΜΕΡΑ, ΩΡΑ ΚΑΙ ΤΟΠΟΣ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣ¬ 
ΜΟΥ: 2/5/2014 και ώρα 10:00 π.μ., Ο.Π.Ε.Κ.Ε.Π.Ε.- Δομοκού 
5 -ΑΘΗΝΑ. 

Αθήνα, 21 Μαρτίου 2014 

Ο Πρόεδρος 

ΓΡΗΓΟΡΙΟΣ ΑΠΟΣΤΟΛΑΚΟΣ 

- ♦ - 

(3) 

ΠΕΡΙΦΕΡΕΙΑ ΘΕΣΣΑΛΙΑΣ 
ΓΕΝΙΚΗ ΔΙΕΥΘΥΝΣΗ ΑΝΑΠΤ. ΠΡΟΓ/ΣΜΟΥ, 

ΠΕΡΙΒ. ΚΑΙ ΥΠΟΔΟΜΩΝ 
ΠΕΡΙΦΕΡΕΙΑΚΗ ΕΝΟΤΗΤΑ ΛΑΡΙΣΑΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
Αριθ. 2258 

1. Η Οικονομική Επιτροπή της Περιφέρειας Θεσσαλίας 
προκηρύσσει ανοιχτό διαγωνισμό για την ανάθεση του 
έργου «ΚΑΤΑΣΚΕΥΗ ΠΡΟΧΕΙΡΩΝ ΦΡΑΓΜΑΤΩΝ ΣΤΟΝ 
ΠΗΝΕΙΟ 5ου ΑΝΤΛΙΟΣΤΑΣΙΟΥ - ΟΜΟΛΙΟΥ - ΠΑΛΑΙ- 
ΟΠΥΡΓΟΥ ΚΑΙ ΕΝΝΙΠΕΑ», προϋπολογισμού 200.000,00 
ευρώ. Το έργο είναι κατηγορία ΥΔΡΑΥΛΙΚΩΝ, με προϋ¬ 
πολογισμό 161.890,10 ευρώ (χωρίς αναθεώρηση και Φ.Π.Α.). 

2. Στον Διαγωνισμό δικαιούνται να συμμετάσχουν. 

Μεμονωμένες: Εγγεγραμμένες στο Μητρώο Εργολη¬ 
πτικών Επιχειρήσεων (Μ.Ε.ΕΠ.) που τηρείται στη Γ.Γ.Δ.Ε. 
του Υ.ΠΕ.ΧΩ.Δ.Ε., εφόσον ανήκουν στην Α2 και άνω για 
έργα ΥΔΡΑΥΛΙΚΑ, σύμφωνα με τις κείμενες διατάξεις. 
Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της υπηρεσίας Δ.Τ.Ε. 
Π.Ε. Λάρισας (Διοικητήριο), μέχρι τις 11-04-2014. Η δια¬ 
κήρυξη του έργου έχει συνταχθεί κατά το εγκεκριμένο 
από τον υπουργό ΥΠΕΧΩΔΕ υπόδειγμα τύπου Β. Πλη¬ 
ροφορίες στο τηλέφωνο 2413-506417, ΡΑΧ επικοινωνί¬ 
ας 2410-250856, αρμόδιος υπάλληλος για επικοινωνία 
Σανίδα Αθηνά. 

3. Ο διαγωνισμός θα διεξαχθεί στις 15-04-2014, ημέρα 
ΤΡΙΤΗ και ώρα 10.00 π.μ. (λήξη επίδοσης προσφορών) 
και το σύστημα υποβολής προσφορών είναι με ενιαίο 
ποσοστό έκπτωσης του άρθρου 5 του Ν. 3669/2008. 

4. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 3.237,80 € και 
ισχύ τουλάχιστον 6 μηνών και 30 ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι 6 μήνες. 

Το έργο χρηματοδοτείται από τις Δημόσιες Επενδύ¬ 
σεις ΣΑΕΠ 017 /2014. 

5. Το αποτέλεσμα της δημοπρασίας θα εγκριθεί από 
την Οικονομική Επιτροπή της Περιφέρειας Θεσσαλίας. 

Λάρισα, 26 Μαρτίου 2014 

Η Αντιπεριφερειάρχης 

ΕΙΡΗΝΗ ΚΑΡΑΛΑΡΙΩΤΟΥ 

- ♦ - 

(4) 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 
Αριθμ. 543/2014 

1. Στοιχεία Αναθέτουσας Αρχής: ΔΗΜΟΚΡΙΤΕΙΟ ΠΑΝΕ¬ 
ΠΙΣΤΗΜΙΟ ΘΡΑΚΗΣ - Δ/νση Οικονομικής Διαχείρισης - 


Τμήμα Οικονομικής Διαχείρισης Ξάνθης - Βασ. Σοφίας 
12 - Κτίριο Διοίκησης (1ος όροφος). Αρμόδιος Υπάλλη¬ 
λος: Μενεξάς Ελευθέριος - Τηλ. 25410 79053, ΦΑΞ: 25410 
79050, θ-πιαίΙ: θπΐθηθΧ35@χαη.άυίΐΊ.9ΐ·. 

2. Αριθμός Διακήρυξης: 543/2014. 

3. Είδος Σύμβασης: Δημόσια, που αφορά την προμή¬ 
θεια νέου και αναβάθμιση εργαστηριακού και τεχνολογι¬ 
κού εξοπλισμού στο Δημοκρίτειο Πανεπιστήμιο Θράκης. 

4. Είδος διαγωνισμού: Διεθνής Ανοικτός με κλειστές 
προσφορές σε ευρώ και κριτήριο κατακύρωσης την 
πλέον συμφέρουσα από οικονομική άποψη (ανά είδος) 
προσφορά και σύμφωνα με τα κριτήρια αξιολόγησης και 
τους συντελεστές βαρύτητας όπως αναλυτικά αναφέ- 
ρονται στην αριθμ. 543/2014 διακήρυξη. 

5. Τίτλος και περιγραφή έργου: Προμήθεια νέου και 
αναβάθμιση εργαστηριακού και τεχνολογικού εξοπλι¬ 
σμού στο Δημοκρίτειο Πανεπιστήμιο Θράκης, όπως 
αυτός αναλυτικά εμφανίζεται στις καταστάσεις που 
επισυνάπτονται και αποτελούν αναπόσπαστο μέρος 
της αριθμ. 543/2014 διακήρυξης. 

Οι οικονομικοί φορείς μπορούν να υποβάλλουν προ¬ 
σφορά για μέρος των ειδών του υπό προκήρυξη δια¬ 
γωνισμού αλλά δεν μπορούν να υποβάλλουν προσφορά 
για μέρος της ποσότητας των ειδών. 

Τόπος που θα παρασχεθεί η προμήθεια και εγκατά¬ 
σταση των επιστημονικών οργάνων: στην Ξάνθη, Κομο¬ 
τηνή, Αλεξανδρούπολη. 

6. Διάρκεια ισχύος σύμβασης: Η ισχύς της σύμβασης 
αρχίζει από την υπογραφή της. 

7. Τρόπος, τόπος και χρόνος αναζήτησης της δια¬ 
κήρυξης και πληροφορίες: Τα τεύχη της διακήρυξης 
και των τεχνικών προδιαγραφών είναι αναρτημένα στο 
διαδίκτυο στην ιστοσελίδα με τα χαρακτηριστικά: Τιίίρ:// 
ευρρϋθδ.άυίΐι.ρΐ'. 

Συμπληρωματικές πληροφορίες οι ενδιαφερόμενοι 
μπορούν να πάρουν όλες τις εργάσιμες ημέρες και ώρες 
από το προαναφερθέν Τμήμα Οικονομικής Διαχείρισης 
έως και την 9-5-2014. 

8. Προϋπολογισμός: 1.788.501,92 € με Φ.Π.Α. 

(Αναλυτικά: 1.454.066,61 € + 334.435,31 € Φ.Π.Α. = 

1.788.501,92 €). 

9. Βασικοί όροι χρηματοδότησης και πληρωμής: Η προ- 
βλεπόμενη δαπάνη θα βαρύνει το Επιχειρησιακό Πρό¬ 
γραμμα «ΜΑΚΕΔΟΝΙΑΣ-ΘΡΑΚΗΣ 2007-2013» - Άξονας 
Προτεραιότητος 9: «Αειφόρος Ανάπτυξη και Ποιότητα 
Ζωής στην Ανατολική Μακεδονία - Θράκη». Θεματική 
Προτεραιότητα 75 «Υποδομές Εκπαίδευσης. Κατηγορία 
Πράξης 75.06 «Προμήθεια εξοπλισμού εκπαιδευτικών 
Ιδρυμάτων», που συγχρηματοδοτείται από το ΕΤΠΑ. 

Η πληρωμή του υπό προμήθεια είδους στον ανάδοχο 
θα γίνεται με την εξόφληση του 100% της συμβατικής 
αξίας μετά την οριστική παραλαβή του συνόλου των 
συμβατικών ειδών. 

10. Δ/νση και ημερομηνία λήξης προθεσμίας κατάθε¬ 
σης των προσφορών: Οι προσφορές πρέπει να κατατε¬ 
θούν μέχρι την 12-5-2014, ημέρα Δευτέρα και ώρα 10.00 
π.μ. (ημερομηνία διενέργειας διαγωνισμού) στην εξής 
Δ/νση: Δημοκρίτειο Πανεπιστήμιο Θράκης, Πολυτεχνική 
Σχολή - Τμήμα Οικονομικής Διαχείρισης Ξάνθης - Κτί¬ 
ριο Διοίκησης (1ος όροφος) - Βασ. Σοφίας 12, Ξάνθη. 
Οι ενδιαφερόμενοι μπορούν να στείλουν τις προσφο¬ 
ρές τους ταχυδρομικώς ή με ταχυμεταφορική εταιρεία, 
αρκεί αυτές να περιέλθουν στο προαναφερθέν Τ μήμα 

Οικονομικής Διαχείρισης του Δ.Π.Θ. και με ευθύνη του 
αποστολέα, μέχρι την προηγούμενη ημέρα της διενέρ¬ 
γειας του διαγωνισμού, ήτοι μέχρι την 9-5-2014. 

Οι προσφορές πρέπει να συντάσσονται στην Ελληνική 
γλώσσα. 

11. Ημερομηνία, ώρα και τόπος αποσφράγισης των 
προσφορών: 12-5-2014, ημέρα Δευτέρα και ώρα 10.00 
π.μ. στο γραφείο του Τμήματος Οικονομικής Διαχείρισης 
της Πολυτεχνικής Σχολής του Δημοκρίτειου Πανεπιστή¬ 
μιου Θράκης - Κτίριο Διοίκησης (1ος όροφος) - Βασ. 
Σοφίας 12 - Ξάνθη. 

12. Βασικοί όροι συμμετοχής των υποψηφίων: Στο δι¬ 
αγωνισμό δικαιούνται να πάρουν μέρος όλα τα φυσικά 
και νομικά πρόσωπα, οι ενώσεις φυσικών ή και νομικών 
προσώπων που υποβάλλουν κοινή προσφορά, οι συνε¬ 
ταιρισμοί και οι κοινοπραξίες φυσικών ή και νομικών 
προσώπων. Οι βασικοί όροι συμμετοχής των οικονο¬ 
μικών φορέων στο διαγωνισμό, καθώς επίσης και τα 
κριτήρια επιλογής τους και οι πληροφορίες σχετικά με 
την προσωπική τους κατάσταση που είναι απαραίτητα 
για την αξιολόγηση των ελάχιστων όρων οικονομικού 
και τεχνικού χαρακτήρα που θα πρέπει να πληροί ο οι¬ 
κονομικός φορέας, αναφέρονται αναλυτικά στην αριθμ. 
543/2014 διακήρυξη. 

13. Ειδικοί περιορισμοί συμμετοχής των υποψηφίων 
στο διαγωνισμό: Δεν υπάρχουν ειδικοί περιορισμοί συμ¬ 
μετοχής υποψηφίου στο διαγωνισμό. 

14. Ύψος εγγύησης συμμετοχής στο διαγωνισμό: Σε 
ποσοστό 5% επί της προϋπολογισθείσας αξίας με Φ.Π.Α. 
Σε περίπτωση που η προσφορά αφορά μέρος των ει¬ 
δών η εγγυητική επιστολή θα πρέπει να αντιστοιχεί σε 
ποσοστό 5% επί της αξίας των προσφερόμενων ειδών 
με Φ.Π.Α. 

15. Ειδικά στοιχεία που απαιτούνται ως τεχνικές προ¬ 
διαγραφές: Δεν υπάρχουν. 

16. Χρονικό διάστημα που ο προσφέρων δεσμεύεται 
από την προσφορά του: (150) ημέρες από την επόμενη 
της διενέργειας του διαγωνισμού. 

17. Απαγορεύεται η κατάθεση εναλλακτικών προσφο¬ 
ρών. 

18. Επωνυμία και Δ/νση αρμοδίου οργάνου για τις 
διαδικασίες προσφυγής: 

ΠΡΟΣ: Δημοκρίτειο Πανεπιστήμιο Θράκης - Υπόψη 
Επιτροπής Προσφυγών και Ενστάσεων των διαγωνισμών 
- Πανεπιστημιούπολη Κομοτηνής - Κομοτηνή. 

Διευκρινήσεις όσον αφορά στις προθεσμίες υποβολής 
των προσφυγών, προβλέπονται αναλυτικά από τους 
όρους της αριθμ. 543/2014 διακήρυξης. 

19. Ημερομηνία αποστολής της προκήρυξης στην Υπη¬ 
ρεσία Ε.Ε.Ε.Κ.: 21-3-2014 

Κομοτηνή, 20 Μαρτίου 2014 
Ο Πρύτανης 

ΚΩΝΣΤΑΝΤΙΝΟΣ ΡΕΜΕΛΗΣ 

-♦- 

(5) 


ΔΗΜΟΣ ΣΥΜΗΣ 
Αριθ. 1279 

Ο Δήμος Σύμης διακηρύττει ότι την 15-04-2014 του 
μηνάς Απριλίου του έτους 2014 ημέρα Τρίτη και ώρα 
10:00 π.μ. (λήξη παράδοσης των προσφορών) στο 
Δημοτικό Κατάστημα Σύμης, θα διεξαχθεί με ανοι¬ 
χτή Δημοπρασία με το σύστημα προσφοράς με επί 


μέρους ποσοστών έκπτωσης κατά ομάδες ομοειδών 
εργασιών και έλεγχο ομαλότητας των προσφερομέ- 
νων επί μέρους ποσοστών έκπτωσης, πάνω σε συ¬ 
μπληρωμένο έντυπο οικονομικής προσφοράς της υπη¬ 
ρεσίας σύμφωνα με τις διατάξεις του Ν. 3669/2008, 
Ν. 3263/2004, Ν. 3212/2003, Ν. 2940/2001, Ν. 2372/ 
96, Ν. 2338/1995, Ν. 2229/1994, τις διατάξεις του Π.Δ. 
334/2000, Π.Δ. 609/1985, Ν. 1418/1984, Π.Δ. 210/1997, κ.α. 
όπως τροποποιήθηκαν και ισχύουν σήμερα για την κα¬ 
τασκευή του έργου με τίτλο: «Κατασκευή οδού πρό¬ 
σβασης στο Δημοτικό κλειστό γυμναστήριο Δήμου 
Σύμης» με Α.Μ. 06/2014. 

Ο κωδικός (ΜΙδ) του έργου είναι: 2013ΕΠ76700000 και 
πρόκειται για το υποέργο με τίτλο «Κατασκευή οδού 
πρόσβασης στο Δημοτικό κλειστό γυμναστήριο Δήμου 
Σύμης» με Α.Μ. 06/2014. 

Το έργο συντίθεται από τις ακόλουθες κατηγορίες 
εργασιών: κατηγορία ΟΔΟΠΟΙΪΑ με προϋπολογισμό 
105.815,94 ευρώ (δαπάνη εργασιών, ΓΕ και ΟΕ και απρό¬ 
βλεπτα). Ο προϋπολογισμός των δημοπρατούμενων 
εργασιών του έργου, με βάση τη μελέτη με αριθμό 
θεώρησης 06/2014 από την Τεχνική Υπηρεσία του Δήμου 
Σύμης, ανέρχεται στο ποσό των 105.815,94 ευρώ (χωρίς 
αναθεώρηση και Φ.Π.Α.) και στο ποσό των 125.000,00 
ευρώ (με αναθεώρηση και Φ.Π.Α.). 

Οι ενδιαφερόμενοι μπορούν να λάβουν γνώση, να πα- 
ραλαμβάνουν τα συμβατικά τεύχη του διαγωνισμού (Δι¬ 
ακήρυξη, Συγγραφή Υποχρεώσεων κ.λπ.) από την έδρα 
του Δήμου Σύμης (Δημαρχείο Σύμης, Τ.Κ. 85600) μέχρι 
τις 10-04-2014 ημέρα Πέμπτη. Η διακήρυξη του έργου 
έχει συνταχθεί κατά το εγκεκριμένο από τον υπουργό 
ΠΕΧΩΔΕ υπόδειγμα τύπου Β' (αναθεώρηση τευχών δι¬ 
ακηρύξεων δημόσιων έργων με ΑΔΑ: ΒΛ1ΥΟΞΤΒ-ΟΒΟ). 

Στο διαγωνισμό γίνονται δεκτές εργοληπτικές επιχει¬ 
ρήσεις που κατέχουν εργοληπτικά πτυχία, σύμφωνα με 
όσα αναγράφονται στο άρθρο 21 παράγραφοι 21.1, 21.2, 
21.3,21.4 και 21.5 της διακήρυξης: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ.., εφόσον ανήκουν στην: Α2 ή 1η τάξη ανεξαρτήτως 
νομού έδρας ή Α2 ή 1η ή 2η τάξη για νομό έδρας και 
έναν επιπλέον νομό για έργα κατηγορίας Οδοποίας. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες: 

α. Κοινοπραξίες Εργοληπτικών Επιχειρήσεων, των 
παραπάνω περιπτώσεων α, β και γ σε οποιονδήποτε 

συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

β. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

γ. Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α1 του Μ.Ε.Ε.Π. για έργα κατηγο¬ 
ρίας οδοποιίας με τις προϋποθέσεις της παρ. 10 του άρ¬ 
θρου 16 του ΚΔΕ (αναβάθμιση ορίου λόγω κοινοπραξίας) 
Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσεων 
κατ' εφαρμογή της παρ. 9 του άρθρου 16 του ΚΔΕ («κύρια 
κατηγορία»). Κατά τα λοιπά εφαρμόζονται οι ισχύουσες 
διατάξεις για τη συμμετοχή εργοληπτικών επιχειρήσεων 
σε διαγωνισμούς για την κατασκευή Δημοσίων Έργων. 

Εγγύηση συμμετοχής στον διαγωνισμό ορίζεται σε 2% 
επί του προϋπολογισμού του έργου χωρίς τα κονδύλια 
της αναθεώρησης και του Φ.Π.Α. δηλαδή 2.116,32 ευρώ και 
η σχετική εγγυητική επιστολή θα απευθύνεται προς το 
Δήμο Σύμης. Η ισχύς της θα είναι τουλάχιστον 210 ημερών, 
μετά την ημέρα διεξαγωγής του διαγωνισμού. Ο χρόνος 
ισχύος των προσφορών είναι 180 ημέρες. Οι εργολάβοι 
Δημοσίων έργων υποχρεούνται να προσκομίσουν όλα τα 
απαιτούμενα δικαιολογητικά, που προβλέπονται στη δια¬ 
κήρυξη. Η προθεσμία περάτωσης του έργου είναι: τριάντα 
(30) ημέρες από την υπογραφή της σύμβασης. Το έργο 
χρηματοδοτείται από το Πρόγραμμα Δημόσιων Επενδύ¬ 
σεων ΣΑΕΠ 767 με κωδικό 2013ΕΠ76700000. Προκαταβολή 
δεν θα χορηγηθεί. Το αποτέλεσμα της δημοπρασίας θα 
εγκριθεί από την Οικονομική επιτροπή Δήμου Σύμης. 

Περισσότερες πληροφορίες μπορούν να πάρουν οι 
ενδιαφερόμενοι από το Δήμο Σύμης., αρμόδιος υπάλ¬ 
ληλος Μπάκα Σωτηρία της Τεχνικής Υπηρεσίας του 
Δήμου Σύμης (τηλ. 2246360411,404 Φαξ:2246071386, τις 
εργάσιμες ημέρες και ώρες. 

Σύμη, 26 Μαρτίου 2014 
Ο Δήμαρχος 

ΕΛΕΥΘΕΡΙΟΣ ΠΑΠΑΚΑΛΟΔΟΥΚΑΣ 

-♦- 

( 6 ) 

ΝΟΜΟΣ ΑΡΚΑΔΙΑΣ 
ΔΗΜΟΣ ΓΟΡΤΥΝΙΑΣ 

Αριθ. 4572 

Ο Δήμος Γορτυνίας, έχοντας υπόψη: α) τις σχετικές 
διατάξεις του Ν. 3463/2006, β) την Υπ. Αποφ. 11389/1993 


- ΕΚΠ - ΟΤΑ, γ) τον Ν.2286/95 και δ) την αριθμ. 77/2014 
απόφαση της Οικονομικής Επιτροπής, διακηρύσσει Δη¬ 
μόσιο Ανοικτό Διαγωνισμό με σφραγισμένες προσφορές 

για την «ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ ΚΑΙ ΛΙΠΑΝΤΙ- 
ΚΩΝ ΓΙΑ ΚΙΝΗΣΗ ΚΑΙ ΘΕΡΜΑΝΣΗ ΔΗΜΟΥ ΓΟΡΤΥΝΙΑΣ 
ΕΤΟΥΣ 2014» (βενζίνης αμόλυβδης, πετρελαίου κίνησης, 
πετρελαίου θέρμανσης και λιπαντικών) για τις ανάγκες 
του Δήμου Γ ορτυνίας. 

Κριτήριο κατακύρωσης είναι το μεγαλύτερο ποσοστό 
έκπτωσης % στη μέση τιμή λιανικής πώλησης την ημέρα 
παράδοσης, σύμφωνα με τις διατάξεις των άρθρων 41-45 
του ΕΚΠ-ΟΤΑ.. Για την προμήθεια των λιπαντικών ανάδο- 
χος θα ανακηρυχθεί ο προσφέρων τη χαμηλότερη τιμή. 

Ο προϋπολογισμός της προμήθειας ανέρχεται σε 
186.582,57 € (χωρίς το Φ.Π.Α. 23%), το οποίο αναλύεται 
ως εξής: α) 18.657,60 € χωρίς ΦΠΑ για βενζίνη αμόλυ¬ 
βδη, β) 73.464,60 € χωρίς ΦΠΑ για πετρέλαιο κίνησης, 
γ) 88.607,23 € χωρίς ΦΠΑ για πετρέλαιο θέρμανσης και 
δ) 5.853,15 € χωρίς ΦΠΑ για λιπαντικά. 

Ο Διαγωνισμός θα διεξαχθεί στις 24-4-2014 και ώρα. 
10:00 π.μ. (λήξη υποβολής προσφορών) στο Δημοτικό 
Κατάστημα Τοπικής Κοινότητας Λαγκαδιών. Τεχνική Υπη¬ 
ρεσία, ενώπιον της αρμόδιας Επιτροπής Διαγωνισμού. 

Οι υποψήφιοι μπορούν να συμμετέχουν στο διαγωνι¬ 
σμό υποβάλλοντας προσφορά σε μία ή σε περισσότερες 
ομάδες των προς προμήθεια ειδών του προϋπολογισμού 
είτε ανά δημοτική ενότητα παράδοσης των καυσίμων 
είτε για περισσότερες ή όλες τις δημοτικές ενότητες, 
όπως ορίζονται στη διακήρυξη καθώς και για τα νομικά 
πρόσωπα. Σε κάθε περίπτωση, η προμήθεια θα γίνεται 
εντός των γεωγραφικών ορίων της κάθε ομάδας δημο¬ 
τικών ενοτήτων και μόνο σε περίπτωση που δεν δοθεί 
προσφορά για κάποια ομάδα δημοτικής ενότητας θα 
γίνεται δεκτή προσφορά προμηθευτή που βρίσκεται σε 
όμορη ομάδα δημοτικών ενοτήτων πλην των ελαιολι- 
παντικών για τα οποία θα δοθεί προσφορά ενιαία για 
σύνολο του Δήμου. 

Η εγγύηση συμμετοχής στον διαγωνισμό ορίζεται σε 
ποσοστό 5% επί του ενδεικτικού προϋπολογισμού (συ¬ 
μπεριλαμβανομένου του Φ.Π.Α) είτε για το σύνολο της 
προμήθειας είτε για το μέρος που προσφέρεται, για 
κάθε διαγωνιζόμενο. 

Οι ενδιαφερόμενοι μπορούν να λάβουν γνώση της δια¬ 
κήρυξης και να προμηθευτούν τα τεύχη δημοπράτησης, 
τα οποία αποτελούν τα συμβατικά στοιχεία της προμή¬ 
θειας, τις εργάσιμες ημέρες και ώρες στα γραφεία της 
Τεχνικής Υπηρεσίας του Δήμου Γορτυνίας. 

Τηλέφωνα λήψης πληροφοριών: 2795043515, Γραφείο 
Τεχνικής Υπηρεσίας, Αρμόδιος υπάλληλος: Δημήτριος 
Κοντός. 

Δημητσάνα, 26 Μαρτίου 2014 
Ο Δήμαρχος 

ΙΩΑΝΝΗΣ ΓΙΑΝΝΟΠΟΥΛΟΣ 
-♦- 

(7) 

ΝΟΜΟΣ ΗΡΑΚΛΕΙΟΥ 
ΔΗΜΟΣ ΓΟΡΤΥΝΑΣ 
Αριθ. 6979 

Ο Δήμος Γ όρτυνας προκηρύσσει δημοπρασία για την 
εκμίσθωση των λεωφορείων του Δήμου Γόρτυνας και 

συγκεκριμένα: ΚΗΗ 4024 λεωφορείο ΙΝ/ΕΟΟ 18 θέσεις, 

Φ.ΙΠ.20,1η ημερομηνία κυκλοφορίας 19-5-09, ΚΗΙ 2197 λε¬ 
ωφορείο ΜΑΝ, 30 Θέσεις, Φ.ΙΠ.27,1η ημερομηνία κυκλο¬ 
φορίας 4-7-2003, ΚΗΗ 4012 λεωφορείο Ι\/ΕΟΟ 18 θέσεις, 
Φ.ΙΠ.20,1η ημερομηνία κυκλοφορίας 28-5-2009, ΚΗΗ 4013 
λεωφορείο 3ΘΑΝΙΑ, 66 θέσεις, Φ.ΙΠ.48,1η ημερομηνία κυ¬ 
κλοφορίας 2-5-1988, ΚΗΥ 9607 λεωφορείο ΡΙΑΤ ΙΝ/ΕΟΟ, 18 
θέσεις, Φ.ΙΠ.18,1η ημερομηνία κυκλοφορίας 29-2-00,ΚΗΙ 
2109: λεωφορείο, ΜΑΝ. 28 Θέσεις, Φ.ΙΠ.27,1η ημερομηνία 
κυκλοφορίας 26-11-2001. 

Η δημοπρασία θα διεξαχθεί την 8/4/2014, ώρα 12:00 
στο Δημοτικό κατάστημα του Δήμου Γόρτυνας. 

Ελάχιστο όριο πρώτης προσφοράς (κατώτερο μηνιαίο 
μίσθωμα) ορίζεται το ποσό των πεντακοσίων (500) ευρώ 
ανά λεωφορείο. 

Μαζί με τη συμμετοχή τους οι ενδιαφερόμενοι πρέπει 
να καταθέσουν και εγγύηση συμμετοχής που ανέρχεται 
στο πόσο που αντιστοιχεί στο ένα δέκατο (1/10) του συ¬ 
νολικού μσθώματος ενός έτους με βάση το ελάχιστο όριο 
της πρώτης προσφοράς της διακήρυξης ευρώ χωρίς ΦΠΑ. 

Ειδικοί όροι συμμετοχής στο διαγωνισμό αναφέρονται 
στο άρθρο 18 της διακήρυξης. 

Πληροφορίες και αντίγραφα της διακήρυξης της δη¬ 
μοπρασίας παρέχονται τις ημέρες Δευτέρα έως και 
Παρασκευή και ώρες από 08:00 έως 15:00 π.μ., από την 
Οικονομική Υπηρεσία του Δήμου Γ όρτυνας Διεύθυνση 
Άγιοι Δέκα Δημαρχείο Τηλέφωνο: 2892340346. 

Δημητσάνα, 26 Μαρτίου 2014 
Ο Δήμαρχος 

ΙΩΑΝΝΗΣ ΓΙΑΝΝΟΠΟΥΛΟΣ 

-♦- 

( 8 ) 

ΕΘΝΙΚΟΣ ΟΡΓΑΝΙΣΜΟΣ 
ΠΙΣΤΟΠΟΙΗΣΗΣ ΠΡΟΣΟΝΤΩΝ ΚΑΙ 
ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ 
Αριθ. 12972 

Ο Εθνικός Οργανισμός Πιστοποίησης Προσόντων και 
Επαγγελματικού Προσανατολισμού διενεργεί εκ νέου 
κλειστό διαγωνισμό για την ανάδειξη αναδόχου για την 
«Επιλογή Γραφείου Γενικού Τουρισμού για τις ανάγκες 
του Ε.Ο.Π.Π.Ε.Π.» (Λεωφ. Εθν. Αντιστάσεως 41, Ν. Ιωνία), 
για περίοδο ενός (1) έτους, με τροποποίηση των όρων 
και των τεχνικών προδιαγραφών του. 

Αριθμ. Διακήρυξης: 25Κ/2014 

- Βάσει της με αρ. ΔΔ/12268/20.03.2014 απόφασης του 
Δ.Σ. του Ε.Ο.Π.Π.Ε.Π. 

- Προϋπολογισμός: 120.000,00 ευρώ μη συμπεριλαμ¬ 
βανομένου του εκάστοτε ισχύοντος νομίμου Φ.Π.Α. και 
θα βαρύνει τις πιστώσεις του Προϋπολογισμού του 
Ε.Ο.Π.Π.Ε.Π. οικονομικού έτους 2014, συμπεριλαμβανο¬ 
μένων των πιστώσεων των ευρωπαϊκών προγραμμάτων 
και των συγχρηματοδοτούμενων έργων. 

- Διαδικασία: Κλειστός διαγωνισμός με κριτήριο κα- 
τακύρωσης τη χαμηλότερη τιμή προσφοράς. 

Ο Διαγωνισμός διενεργείται σύμφωνα με τον Κα¬ 
νονισμό Προμηθειών του Ε.Ο.Π.Π.Ε.Π. (Υ.Α. 23237/Η/02- 
2012-ΦΕΚ 619/Β/06-3-2012), και συμπληρωματικά με τον 
Κανονισμό Προμηθειών Δημοσίου (Κ.Π.Δ.) Π.Δ. 118/2007 
(ΦΕΚ 150/Α/2007). 

- Γλώσσα: Ελληνική. 

- Ημερομηνία λήξης υποβολής των φακέλων εκδήλω¬ 
σης ενδιαφέροντος: 07/04/2014 και ώρα 15.00 μ.μ. στο 


πρωτόκολλο του Ε.Ο.Π.Π.Ε.Π. (Λ. Εθν. Αντιστάσεως 41, 
Τ.Κ. 14234, Ν. Ιωνία). 

- Ημερομηνία διεξαγωγής της α' Φάσης του διαγω¬ 
νισμού: 08/04/2014 και ώρα 11:00 π.μ. στο κτήριο που 
στεγάζεται ο Ε.Ο.Π.Π.Ε.Π. 

- Ειδικοί περιορισμοί συμμετοχής αναφέρονται στο 
τεύχος Πρόσκλησης Εκδήλωσης Ενδιαφέροντος. 

- Υπάρχουν ειδικές προδιαγραφές. 

Σχετικές πληροφορίες δίδονται στην πρόσκληση που 
έχει αναρτηθεί στην ιστοσελίδα νννννν.θορρορ.ςΓ. Επι¬ 
πλέον διευκρινίσεις και πληροφορίες παρέχονται από 
το τμήμα Προμηθειών, στα τηλ.: 2102709122, -23, ίαχ: 
2102709124, αρμόδιος υπάλληλος: Μπράβος Αντώνης. 

Νέα Ιωνία, 24 Μαρτίου 2014 

Ο Διευθύνων Σύμβουλος 
ΙΩΑΝΝΗΣ ΒΟΥΤΣΙΝΑΣ 

-♦- 

Ο) 

ΔΗΜΟΣ ΧΑΝΙΩΝ 
Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
Αριθ. 23688 

Ο Δήμος Χανιών, προκηρύσσει ανοιχτό διαγωνισμό για 
την ανάθεση του έργου «ΑΝΑΠΛΑΣΗ ΟΙΚΙΣΜΟΥ ΚΑΛ- 
ΛΕΡΓΙΑΝΩΝ ΔΗΜΟΥ ΚΙΣΣΑΜΟΥ», με προϋπολογισμό 
278.830,61 € (χωρίς αναθεώρηση και ΦΠΑ) ή 353.000,00 
ΕΥΡΩ (με αναθεώρηση και ΦΠΑ). Το έργο συντίθεται 
από τις ακόλουθες κατηγορίες εργασιών: κατηγορία 
οικοδομικών με προϋπολογισμό (χωρίς αναθεώρηση και 
ΦΠΑ): 192.888,19 και κατηγορία Η/Μ με προϋπολογισμό 
(χωρίς αναθεώρηση και ΦΠΑ): 85.942,42 €. 

ΑΝΤΙΚΕΙΜΕΝΟ ΤΟΥ ΕΡΓΟΥ: 

Αντικείμενο της εργολαβίας είναι η ανάπλαση τμήμα¬ 
τος του οικισμού Καλλεργιανών του Δήμου Κισσάμου. 
Θα πραγματοποιηθούν οι εξής παρεμβάσεις: 

1) Καθαιρέσεις τμήματος παλιών τσιμεντοστρώσεων, 
νέα τσιμεντόστρωση και νέα επίστρωση με πέτρινες 
πλάκες στα σοκάκια του οικισμού. Διαμόρφωση κα¬ 
τάλληλων κλίσεων για τον έλεγχο της επιφανειακής 
απορροής των όμβριων και κατασκευή τεχνικών έργων 
(κράσπεδα) στα σημεία που απαιτούνται σύμφωνα με 
τα σχέδια. 

2) Γ ενική ανάπλαση της κύριας πλατείας, μπροστά στο 
παλιό σχολείο, νέες επιστρώσεις από συνδυασμό υλι¬ 
κών, φυτεύσεις, μικροκατασκευές (κράσπεδα, λιθοδομές, 
χαμηλή εξέδρα οπλισμένου σκυροδέματος), εξοπλισμός 
(καθιστικά, πάγκοι, καλαθάκια καθαριότητας). 

3) Εγκατάσταση δικτύου φωτισμού και ηλεκτροφωτι- 
σμός με φανοστάτες, επιτοίχια (κρεμαστά και χωνευτά) 
φωτιστικά στους χώρους επέμβασης. 

4) Διαμόρφωση διαδρομής όδευσης τυφλών με επί¬ 
στρωση ειδικών πλακών σύμφωνα με τις προδιαγραφές 
που περιγράφονται από την ισχύουσα νομοθεσία. Οι δι¬ 
αδρομές αυτές διαμορφώνεται στον βασικό πεζόδρομο 
που διέρχεται από το σύνολο του οικισμού. 

Οι εργασίες που θα εκτελεστούν συνοπτικά περιλαμ¬ 
βάνουν: 

1. ΟΙΚΟΔΟΜΙΚΕΣ ΕΡΓΑΣΙΕΣ - Χωματουργικά - Καθαι¬ 
ρέσεις- Τεχνικά'Εργα - Επιστρώσεις - Τοιχοποιίες - Επι¬ 
χρίσματα - Ξύλινες μεταλλικές κατασκευές - Εργασίες 
πρασίνου 

2. ΗΛΕΚΤΡΟΜΗΧΑΝΟΛΟΓΙΚΕΣ ΕΡΓΑΣΙΕΣ - Εκσκαφές 
σωληνώσεις - Καλώδια φανοστάτες 

Χρηματοδότηση: Το έργο συγχρηματοδοτείται από το 
Επιχειρησιακό Πρόγραμμα «Κρήτης και Νήσων Αιγαίου 
2007-2013», συγχρηματοδοτείται από το Ευρωπαϊκό Ταμείο 
Περιφερειακής Ανάπτυξης (ΕΤΠΑ) (Κωδικός πράξης 445713, 
Κωδικός ΠΔΕ πράξης: Κωδικός ΣΑ: ΣΑΕΠ 0028, Κωδικός 
Πράξης ΣΑ: 2013ΕΠ00280094) και από Εθνικούς Πόρους. 

Επιτρέπεται η χορήγηση προκαταβολής στον Ανά- 
δοχο ποσοστού μέχρι 10% του αρχικού συμβατικού 
αντικειμένου, σύμφωνα με τις διατάξεις του άρθρου 51 
του Ν3669/2008 και της παρ.Η6,εδ.2. του Ν 4093/2012. 

Σύστημα δημοπράτησης: Η οικονομική προσφορά των 
διαγωνιζομένων, θα υποβληθεί με σύστημα προσφοράς με 
επιμέρους ποσοστά έκπτωσης του άρθρου 6 του Ν. 3669/ 
2008 (ΚΔΕ). 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β 
και έχει εγκριθεί με την με αρ. 316/2014 απόφαση της 
Οικονομικής Επιτροπής Δήμου Χανίων. 

Προθεσμία εκτέλεσης του έργου: Η συνολική προθε¬ 
σμία εκτέλεσης του έργου ορίζεται σε δώδεκα (12) μήνες 
από την ημέρα υπογραφής της σύμβασης. 

Απαιτούμενες εγγυήσεις: Για τη συμμετοχή στο δια¬ 
γωνισμό απαιτείται η κατάθεση εγγυητικής επιστολής 
ύψους 5.577,00 ευρώ οι οποίες θα απευθύνονται στο Δήμο 
Χανίων. Οι εγγυητικές επιστολές συμμετοχής δεν γίνονται 
δεκτές, αν έχουν χρόνο ισχύος μικρότερο των 6 μηνών και 
30 ημερών, από την ημερομηνία δημοπράτησης δηλαδή 
πρέπει να έχουν ισχύ τουλάχιστον μέχρι 15/11//2014 

Δικαιούμενοι συμμετοχής: Στο διαγωνισμό δικαιούνται 
να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην Α2, 1η και 2η τάξη για 
έργα κατηγορίας Οικοδομικών και στην Α1, Α2, και 1η 
τάξη για έργα κατηγορίας Η/Μ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2. Κοινοπραξίες Εργ. Επ. των παραπάνω περιπτώσεων 
α, β και γ σύμφωνα με τη νομοθεσία. 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). 

Τόπος και χρόνος παράδοσης προσφορών: Ο διαγωνι¬ 
σμός θα διεξαχθεί στις 15/04/2014 ημέρα Τρίτη και ώρα 
10.00 π.μ. (λήξη επίδοσης προσφορών) στα γραφεία της 
Τεχνικής Υπηρεσίας του Δήμου Χανίων (οδός Γρηγορίου 
Ε' 50, 73135 Χανιά, 2ος όροφος). 


Παραλαβή τευχών: Οι ενδιαφερόμενοι μπορούν να 
παραλάβουν το έντυπο οικονομικής προσφοράς και τα 
συμβατικά τεύχη του διαγωνισμού από τα γραφεία της 
Τεχνικής Υπηρεσίας του Δήμου στην οδό Γ ρηγορίου Ε' 
50, 73135 Χανιά, 2ος όροφος, μέχρι τις 10/04/2014 αφού 
καταβάλουν 10€ για κάλυψη της δαπάνης αναπαρα¬ 
γωγής στο Ταμείο του Δήμου (οδός Κυδωνιάς 29) και 
προσκομίσουν το σχετικό διπλότυπο πληρωμής. 

Τα τεύχη δημοπράτησης θα αναρτηθούν στην ιστο¬ 
σελίδα του Δήμου Χανίων. 

Λοιπές πληροφορίες: Το αποτέλεσμα της δημοπρασί¬ 
ας θα εγκριθεί από την Οικονομική Επιτροπή του Δήμου 
Χανίων. 

Πληροφορίες (κάθε εργάσιμη ημέρα και ώρα) στο τη¬ 
λέφωνο 28213-41719 ΡΑΧ επικοινωνίας 28213-41716, αρ¬ 
μόδιος υπάλληλος για επικοινωνία Ιουλία Μαθιοπούλου. 

Η παρούσα περίληψη διακήρυξης επέχει θέση μόνον 
ανακοίνωσης και δεν υποκαθιστά την αναλυτική διακή¬ 
ρυξη του διαγωνισμού. 

Χανιά, 26 Μαρτίου 2014 

Η Αντιδήμαρχος 
ΝΑΝΣΥ ΑΓΓΕΛΑΚΗ 

-♦- 

( 10 ) 

ΓΕΝΙΚΟ ΝΟΣΟΚΟΜΕΙΟ ΚΑΛΑΜΑΤΑΣ 
Αριθμ. Διακ. 06/2014 

Το Γ.Ν. Μεσσηνίας (Νοσοκομειακή Μονάδα Καλαμά¬ 
τας) διενεργεί Δημόσιο Διεθνή Ανοικτό Επαναληπτικό 
Διαγωνισμό για την προμήθεια: «ΕΞΟΠΛΙΣΜΟΥ ΜΗΧΑ¬ 
ΝΟΓΡΑΦΗΣΗΣ». Ο προϋπολογισμός είναι 245.262,00 € 
συμπ. ΦΠΑ, η ημερομηνία λήξης υποβολής των αιτή¬ 
σεων είναι 19/05/2014 ημέρα ΔΕΥΤΕΡΑ και ώρα 14:00 
μ.μ, η ημερομηνία διεξαγωγής του διαγωνισμού είναι 
20/05/2014ημέρα ΤΡΙΤΗ και ώρα 11.00 π.μ. Ειδικοί περι¬ 
ορισμοί συμμετοχής δεν υπάρχουν. 

Οι εγγυήσεις συμμετοχής είναι 5% επί της προϋπο- 
λογισθείσας δαπάνης. Υπάρχουν ειδικές προδιαγραφές. 
Το χρονικό διάστημα δέσμευσης από την προσφορά 
είναι εκατόν ογδόντα (180) ημέρες. Δεν γίνονται δεκτές 
εναλλακτικές προσφορές. Η χρηματοδότηση είναι από 
το ΕΤΠΑ. Η πληρωμή θα γίνει σε εξήντα (60) ημέρες από 
την οριστική παραλαβή του εξοπλισμού. Η διακήρυξη 
εστάλη στην Ε.Ε.Ε.Κ την 27/03/2014. 

Περισσότερα στοιχεία και πληροφορίες για τη διακή¬ 
ρυξη δίδονται στο τηλ: 27210 46128-130, ίαχ: 27210 46129, 
αρμόδιοι υπάλληλοι Αθανασία Αγγελή και Χρυσούλα 
Θεοφιλοπούλου στο τμήμα Προμηθειών, διεύθυνση Αντι- 
κάλαμος Μεσσηνίας, Τ.Κ. 24100, Καλαμάτα. 

Καλαμάτα, 26 Μαρτίου 2014 

Ο Διοικητής 
ΓΕΩΡΓΙΟΣ ΜΠΕΖΟΣ 

-♦- 

( 11 ) 

ΦΟΡΕΑΣ ΔΙΑΧΕΙΡΙΣΗΣ 
ΕΘΝΙΚΟΥ ΔΡΥΜΟΥ ΟΛΥΜΠΟΥ 
Αριθ. 447 

Ο Φορέας Διαχείρισης Εθνικού Δρυμού Ολύμπου στο 
πλαίσιο υλοποίησης της πράξης «Διαχείριση και λει¬ 
τουργία της προστατευόμενης περιοχής Εθνικού Δρυ- 

μού Ολυμπου» με κωδικό ΟΠΣ 295466 η χρηματοδότηση 
της οποίας καλύπτεται από πιστώσεις του Επιχειρησι¬ 
ακού Προγράμματος Μακεδονία - Θράκη (Άξονας προ¬ 
τεραιότητας 7- Αειφόρος Ανάπτυξη και ποιότητα ζωής 
στην ΠΚΜ και Κωδικός Προτεραιότητας 51- Προώθηση 
βιοποικιλότητας και φυσικής προστασίας), ανακοινώνει 
την ΔΙΑΚΗΡΥΞΗ ΔΗΜΟΣΙΟΥ ΑΝΟΙΚΤΟΥ ΔΙΕΘΝΟΥΣ 
ΔΙΑΓΩΝΙΣΜΟΥ ΓΙΑ ΤΗΝ ΑΝΑΘΕΣΗ ΤΩΝ ΥΠΗΡΕΣΙΩΝ: 

• ΥΠΗΡΕΣΙΕΣ ΕΠΙΜΕΛΕΙΑΣ - ΟΡΓΑΝΩΣΗΣ ΚΑΙ ΚΑ¬ 
ΤΑΣΚΕΥΗΣ ΕΚΘΕΜΑΤΩΝ ΤΟΥ ΚΕΝΤΡΟΥ ΠΛΗΡΟΦΟ¬ 
ΡΗΣΗΣ ΕΠΙΣΚΕΠΤΩΝ ΕΘΝΙΚΟΥ ΔΡΥΜΟΥ ΟΛΥΜΠΟΥ- 
ΜΟΥΣΕΙΟΥ ΦΥΣΙΚΗΣ ΙΣΤΟΡΙΑΣ 

• ΥΠΗΡΕΣΙΕΣ ΦΩΤΟΓΡΑΦΟΥ. 

• ΥΠΗΡΕΣΙΕΣ ΖΩΓΡΑΦΟΥ ΦΥΣΗΣ. 


• ΥΠΗΡΕΣΙΕΣ ΟΡΓΑΝΩΣΗΣ ΣΥΝΕΔΡΙΟΥ ΚΑΙ ΗΜΕ¬ 
ΡΙΔΩΝ. 

• ΥΠΗΡΕΣΙΕΣ ΔΗΜΟΣΙΟΤΗΤΑΣ - ΔΙΑΦΗΜΙΣΗΣ ΚΑΙ 
ΠΑΡΑΓΩΓΗΣ ΕΜΗΜΕΡΩΤΙΚΟΥ ΥΛΙΚΟΥ. 

Συνολικού προϋπολογισμού 995.012,00 € (συμπεριλαμ¬ 
βανομένου Φ.Π.Α.). 

Το έργο έχει εγγράφει στο Πρόγραμμα Δημοσί¬ 
ων Επενδύσεων έτους 2010/ΣΑΕΠ 008/8 με κωδικό 
2010ΕΠ00880035 και χρηματοδοτείται από το Ευρω¬ 
παϊκό Ταμείο Περιφερειακής Ανάπτυξης. 

Κριτήριο κατακύρωσης: Πλέον συμφέρουσα από οι¬ 
κονομική άποψη προσφορά. 

Διάρκεια των συμβάσεων: Όπως στον παρακάτω πί¬ 
νακα. 


ΤΜΗΜΑ 

ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ 

ΠΡΟΫΠΟΛΟΓΙΣΜΟΣ 

(€) 

ΚΩΔΙΚΟΣ ΟΡν 

Τμήμα 1: ΥΠΗΡΕΣΙΕΣ ΕΠΙΜΕΛΕΙΑΣ - ΟΡ¬ 
ΓΑΝΩΣΗΣ ΚΑΙ ΚΑΤΑΣΚΕΥΗΣ ΕΚΘΕΜΑ¬ 
ΤΩΝ ΤΟΥ ΚΕΝΤΡΟΥ ΠΛΗΡΟΦΟΡΗΣΗΣ 
ΕΠΙΣΚΕΠΤΩΝ ΕΘΝΙΚΟΥ ΔΡΥΜΟΥ ΟΛΥ- 
ΜΠΟΥ-ΜΟΥΣΕΙΟΥ ΦΥΣΙΚΗΣ ΙΣΤΟΡΙΑΣ 

Από την υπογραφή της σύμβασης 
έως 30-6-2015 

672.000,00 

92520000 

Τμήμα 2: ΥΠΗΡΕΣΙΕΣ ΦΩΤΟΓΡΑΦΟΥ 

Από την υπογραφή της σύμβασης 
έως την 30-11-2014 

45.000,00 

79960000 

Τμήμα 3: ΥΠΗΡΕΣΙΕΣ ΖΩΓΡΑΦΟΥ ΦΥ¬ 
ΣΗΣ 

Από την υπογραφή της σύμβασης 
έως την 30-10-2014 

12.612,00 

79822500 

Τμήμα 4: ΥΠΗΡΕΣΙΕΣ ΟΡΓΑΝΩΣΗΣ ΣΥ¬ 
ΝΕΔΡΙΟΥ ΚΑΙ ΗΜΕΡΙΔΩΝ 

Από την υπογραφή της σύμβασης 
έως την 30-12-2014 

61.500,00 

79950000 

Τμήμα 5: ΥΠΗΡΕΣΙΕΣ ΔΗΜΟΣΙΟΤΗΤΑΣ 
- ΔΙΑΦΗΜΙΣΗΣ ΚΑΙ ΠΑΡΑΓΩΓΗΣ ΕΜΗ- 
ΜΕΡΩΤΙΚΟΥ ΥΛΙΚΟΥ 

Από την υπογραφή της σύμβασης 
έως την 30-6-2015 εκτός από τις 
υπηρεσίες που αφορούν τη δημι¬ 
ουργία υποστηρικών εντύπων συ¬ 
νεδρίου και ημερίδων για τα οποία 
θα ισχύει από την υπογραφή της 
σύμβασης έως την 30-8-2014 

203.900,00 

79800000, 

72400000 

ΣΥΝΟΛΟ 

995.012,00 



Γίνονται δεκτές προσφορές για ένα ή περισσότερα Τμήματα σύμφωνα με τους όρους υποβολής προσφορών. 

Δεν γίνονται δεκτές και απορρίπτονται ως απαράδεκτες, προσφορές που υποβάλλονται για μέρος Τμήματος. 

Επίσης δεν γίνονται δεκτές και απορρίπτονται ως απαράδεκτες, προσφορές που αντιμετωπίζουν ενιαία το 
σύνολο του Έργου ή προσφορές που αντιμετωπίζουν ενιαία περισσότερα του ενός Τμήματα. 

Προϋπολογισμός-χρηματοδότηση 

Ο προϋπολογισμός των Υπηρεσιών των τμημάτων της παρούσας προκήρυξης ανέρχεται σε 995.012,00 € (συ¬ 
μπεριλαμβανομένου του Φ.Π.Α.). Η παροχή Υπηρεσιών θα χρηματοδοτηθεί στο πλαίσιο του Έργου «ΔΙΑΧΕΙΡΙΣΗ 
ΚΑΙ ΛΕΙΤΟΥΡΓΙΑ ΤΗΣ ΠΡΟΣΤΑΤΕΥΟΜΕΝΗΣ ΠΕΡΙΟΧΗΣ ΕΘΝΙΚΟΥ ΔΡΥΜΟΥ ΟΛΥΜΠΟΥ». Το έργο έχει ενταχθεί 
στο Επιχειρησιακό Πρόγραμμα «Μακεδονία - Θράκη 2007-2013» με την αριθμ. 5517/23-07-2010 απόφαση Ένταξης 
της Γενικού Γραμματέα της Περιφέρειας Κεντρικής Μακεδονίας και έχει εγγράφει στο Πρόγραμμα Δημοσίων 
Επενδύσεων έτους 2010/ΣΑΕΠ 008/8 με κωδικό 2010ΕΠ00880035. Το έργο χρηματοδοτείται από το Ευρωπαϊκό 
Ταμείο Περιφερειακής Ανάπτυξης. Ο φορέας χρηματοδότησης είναι η Περιφέρεια Κεντρικής Μακεδονίας. 

Ο προϋπολογισμός αυτός κατανέμεται στα επιμέρους Τμήματα, όπως στον προηγούμενο πίνακα. 

Δικαίωμα συμμετοχής: 

1. Έχουν τα φυσικά ή νομικά πρόσωπα ή συνεταιρισμοί, της ημεδαπής ή της αλλοδαπής που λειτουργούν νόμι¬ 
μα στην Ελλάδα ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου 
(ΕΟΧ) ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκοσμίου Οργανισμού 
Εμπορίου, η οποία κυρώθηκε με το Νόμο 2513/1997, και ασχολούνται με αντικείμενο απασχόλησης στη παροχή 
Υπηρεσιών τουλάχιστον κατά τα τελευταία τρία (3) έτη. 

Οι υποψήφιοι που δεν είναι φυσικά πρόσωπα, θα πρέπει να δηλώσουν τα ονόματα και τα επαγγελματικά προ¬ 
σόντα των στελεχών που θα είναι υπεύθυνα για την παροχή των Υπηρεσιών. 

2. Δικαίωμα συμμετοχής έχουν και οι ενώσεις προσώπων ή κοινοπραξίες που υποβάλλουν κοινή προσφορά, 
εφόσον πληρούν τους όρους που προβλέπονται στο άρθρο 7 του Π.Δ. 118/2007. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Ειδικά για τα Τμήματα 4 και 5 απαιτείται εν ισχύ πι¬ 
στοποιητικό συμμόρφωσης από διαπιστευμένο φορέα 
πιστοποίησης σύμφωνα με το πρότυπο ΕΛΟΤ 1435:2009 
στα αντίστοιχα πεδία: Για το τμήμα 4 Δημοσίων Σχέσε¬ 
ων και για το τμήμα 5 Διαφημιστικών Υπηρεσιών. 

Ελάχιστες προϋποθέσεις συμμετοχής: 

Ο μέσος όρος του κύκλου εργασιών των Υποψηφίων 
Αναδοχών για το σύνολο των τριών (3) τελευταίων δι¬ 
αχειριστικών χρήσεων θα πρέπει να είναι τουλάχιστον 
ίσος με το 100% του προϋπολογισμού των υπό ανάθεση 
τμημάτων, συμπεριλαμβανομένου Φ.Π.Α., εκτός από το 
Τμήμα 1: ΥΠΗΡΕΣΙΕΣ ΕΠΙΜΕΛΕΙΑΣ - ΟΡΓΑΝΩΣΗΣ ΚΑΙ 
ΚΑΤΑΣΚΕΥΗΣ ΕΚΘΕΜΑΤΩΝ ΤΟΥ ΚΕΝΤΡΟΥ ΠΛΗΡΟΦΟ¬ 
ΡΗΣΗΣ ΕΠΙΣΚΕΠΤΩΝ ΕΘΝΙΚΟΥ ΔΡΥΜΟΥ ΟΛΥΜΠΟΥ- 
ΜΟΥΣΕΙΟΥ ΦΥΣΙΚΗΣ ΙΣΤΟΡΙΑΣ για το οποίο ο μέσος 
όρος του κύκλου εργασιών του Υποψηφίου Αναδόχου 
για το σύνολο των τριών (3) τελευταίων διαχειριστικών 
χρήσεων θα πρέπει να είναι τουλάχιστον ίσος με το 
50% του προϋπολογισμού του εν λόγω Τμήματος. 

Επίσης οι υποψήφιοι ανάδοχοι θα πρέπει να έχουν 
υλοποιήσει τουλάχιστον ένα (1) παρόμοιο έργο την τε¬ 
λευταία 3ετία. 

Παραλαβή Προκήρυξης & Αίτηση - Παροχή Διευκρι¬ 
νίσεων: Κάθε ενδιαφερόμενος μπορεί να απευθύνεται 
στον Αρμόδιο Επικοινωνίας της Αναθέτουσας Αρχής και 
να παραλαμβάνει το πλήρες κείμενο της Προκήρυξης 
μέχρι επτά (7) ημέρες πριν την καταληκτική ημερομηνία 
υποβολής των προσφορών κατά τη διάρκεια των εργά¬ 
σιμων ημερών και κατά τις ώρες 09:00 π.μ- 2:30 μ.μ. Για 
τη συμμετοχή του στο διαγωνισμό είναι απαραίτητη η 
παραλαβή της προκήρυξης. 

Αρμόδιος επικοινωνίας: Παππάς Δημήτριος, 
τηλ:2352083000, φαξ:2352083974, θ-πιαίΙ: ίβάοΙγπιρ@ 

ΟίθΠθΙ.ρΓ 

Τόπος - Χρόνος Υποβολής Προσφορών: Οι ενδιαφερό¬ 
μενοι θα υποβάλουν την Προσφορά τους, μη εξαρτώμε- 
νη από όρο, προϋπόθεση, αίρεση ή επιφύλαξη, στην Ανα- 
θέτουσα Αρχή, «Φορέας Διαχείρισης Εθνικού Δρυμού 
Ολύμπου, Κέντρο Πληροφόρησης Επισκεπτών - Μουσείο 
Φυσικής Ιστορίας Εθνικού Δρυμού Ολύμπου, Μουσείο 
Φυσικής Ιστορίας, Τ.Θ. 37, 602 00 Λιτόχωρο Ν. Πιερίας», 
μέχρι την 12-5-2014, ημέρα Δευτέρα έως και ώρα 16:00. 
Ημερομηνία διενέργειας του διαγωνισμού ορίζεται η 
20-5-2014 ημέρα Τρ’ιτη και ώρα 10:00 Προσφορές που 
θα κατατεθούν μετά την παραπάνω ημερομηνία και ώρα 
ή οι οποίες, αν και ταχυδρομήθηκαν έγκαιρα έφθασαν 
στην Αναθέτουσα Αρχή μετά την ως άνω ημέρα και 
ώρα, δεν αποσφραγίζονται αλλά επιστρέφονται ως εκ¬ 
πρόθεσμες. Οι προσφορές ισχύουν και δεσμεύουν τους 


Προσφέροντες για εκατόν είκοσι (120) ημέρες από την 
αναγραφόμενη ημερομηνία παραλαβής των προσφορών. 
Οι Προσφέροντες οφείλουν επί ποινή αποκλεισμού, μαζί 
με την προσφορά, να καταθέσουν Εγγυητική Επιστολή 
Συμμετοχής τους στο Διαγωνισμό, της οποίας το ποσό 
θα πρέπει να καλύπτει το 5% της προϋπολογισθείσας 
δαπάνης με Φ.Π.Α. του Τμήματος για το οποίο υποβάλ¬ 
λεται προσφορά. Συγκεκριμένα το ύψος της Εγγυητικής 
Επιστολής Συμμετοχής, ανά Τμήμα και της παρούσας 
Διακήρυξης, φαίνεται στον πίνακα που ακολουθεί: 


ΤΜΗΜΑ 

ΥΦΟΣ ΕΓΓΥΗΤΙ¬ 
ΚΗΣ ΕΠΙΣΤΟΛΗΣ 
ΣΥΜΜΕΤΟΧΗΣ 
(ολογράφως) 

ΥΨΟΣ ΕΓ¬ 
ΓΥΗΤΙΚΗΣ 
ΕΠΙΣΤΟΛΗΣ 
ΣΥΜΜΕΤΟ¬ 
ΧΗΣ (€) 

Τμήμα 1: ΥΠΗΡΕΣΙΕΣ 
ΕΠΙΜΕΛΕΙΑΣ - ΟΡΓΑ¬ 
ΝΩΣΗΣ ΚΑΙ ΚΑΤΑΣ¬ 
ΚΕΥΗΣ ΕΚΘΕΜΑΤΩΝ 
ΤΟΥ ΚΕΝΤΡΟΥ ΠΛΗ¬ 
ΡΟΦΟΡΗΣΗΣ ΕΠΙΣ¬ 
ΚΕΠΤΩΝ ΕΘΝΙΚΟΥ 
ΔΡΥΜΟΥ ΟΛΥΜΠΟΥ- 
ΜΟΥΣΕΙΟΥ ΦΥΣΙΚΗΣ 
ΙΣΤΟΡΙΑΣ 

Τριάντα τρεις 
χιλιάδες εξακόσια 
ευρώ 

33.600,00 

Τμήμα 2: ΥΠΗΡΕΣΙΕΣ 
ΦΩΤΟΓΡΑΦΟΥ 

Δύο χιλιάδες 
διακόσια πενήντα 
ευρώ 

2.250,00 

Τμήμα 3: ΥΠΗΡΕΣΙΕΣ 
ΖΩΓΡΑΦΟΥ ΦΥΣΗΣ 

Εξακόσια τριάντα 
ευρώ και εξήντα 
λεπτά 

630,60 

Τμήμα 4: ΥΠΗΡΕΣΙΕΣ 
ΟΡΓΑΝΩΣΗΣ ΣΥΝΕΔΡΙ¬ 
ΟΥ ΚΑΙ ΗΜΕΡΙΔΩΝ 

Τρεις χιλιάδες 
εβδομήντα πέντε 
ευρώ 

3.075,00 

Τμήμα 5: ΥΠΗΡΕΣΙΕΣ 
ΔΗΜΟΣΙΟΤΗΤΑΣ - ΔΙ¬ 
ΑΦΗΜΙΣΗΣ ΚΑΙ ΠΑΡΑ¬ 
ΓΩΓΗΣ ΕΜΗΜΕΡΩΤΙ- 
ΚΟΥ ΥΛΙΚΟΥ 

Δέκα χιλιάδες 
εκατόν ενενήντα 
πέντε ευρώ 

10.195,00 


Η Εγγυητική Επιστολή Συμμετοχής πρέπει να ισχύει 
για εκατόν πενήντα ημέρες (150). 

Η Διακήρυξη στάλθηκε ηλεκτρονικά στην Υπηρεσία 
Επισήμων Εκδόσεων των Ευρωπαϊκών Κοινοτήτων την 
26-3-2014. 

Λιτόχωρο, 26 Μαρτίου 2014 
Ο Πρόεδρος του Δ.Σ. 

ΠΑΥΛΟΣ ΑΝΔΡΕΑΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






























